# Kosaras Vilmos; Kosáry

(Zalabesenyő, 1940. máj. 24.– ): színész. A Rózsahegyi Kálmán színiiskola elvégzése után 1962-ben a győri Kisfaludy Színházhoz szerződött. 1965-ben a Kamara Varieténél, 1967-ben a Moulin Rouge-ban szerepelt. Foglalkozott rendezéssel, díszlettervezéssel is. Számos főszerepet játszott a torontói Művész Színházban. 1987-ben Torontóban megalapította a Magyar Színházat. F.Sz. Jimmy (Brecht–Weill: Koldusopera); Pásztor (Molnár F.: A Pál utcai fiók); Bóni, Miska (Kálmán I.: A csárdáskirálynő); Puzsér (Molnár F.: A doktor úr); Beppó (Heltai J.: A néma levente).