# Huber Károly; Hubay

(Varjas, 1828. júl. 1.–Bp., 1885. dec. 20.): karmester, zeneszerző, hegedűművész, pedagógus. Tanulmányait Aradon a konzervatóriumban végezte. 1844-től a Nemzeti Színház zenekarában játszott, majd 1851–52-ben a bécsi Opera zenekarának koncertmestere. A Nemzeti Színházba visszatérve előbb a zenekar vezetője, 1862–1871 között Erkel Ferenc mellett másodkarmestere. Nevéhez fűződik Az álarcosbál és a Don Carlos (Verdi) első bemutatója, a Lohengrin és a Tannhäuser betanításával pedig Wagner operáinak meghonosítása. Hegedűsként Európa-szerte koncertezett. 1852–1885 között a Nemzeti Zenede és a Zak tanára, 1884-től Liszt Ferenc ajánlására kamaraegyüttesek és kórusok vezetője volt. Hangszeres és vokális zeneművek szerzője, de vígoperát, dalműveket és operettet is írt. F.M. Székely leány (1858); A víg cimborák (1863); A király csókja (1875); Udvari bál (1882).