# Deák Rózsa

(Bp., 1924. ápr. 4.–Bp., 1990. jan. 29.): színésznő, rendezőasszisztens. Rózsahegyi Kálmán színiiskolájában végezte tanulmányait, majd rendkívüli hallgatóként a SzAk rendezői szakán tanult. 1943-ban kezdte pályáját Pécsett. 1950-től 1953-ig a szolnok–kecskeméti társ. tagja volt. Egy évig az Állami Faluszínházban szerepelt. 1955-től A Magyar Néphadsereg Színházának, a későbbi Vígszínháznak művésze, 1959-től rendezőasszisztense. Többször járt az USA-ban, ahol meghívás alapján önállóan is rendezett. F.Sz. Lujza (Schiller: Ármány és szerelem); Irén (Csiky G.: Ingyenélők). F.R. Molnár F.: A hattyú; Déry T.–Presser G.: Képzelt riport egy amerikai popfesztiválról.