# Szathmáry Dániel

(Marosvásárhely, 1808–Tiszaföldvár, 1848. júl. 28.): színész. 1831-ben Pesten játszott, majd különböző kisebb vándortárs.-ok tagja volt, elsősorban a Dunántúlon. 1843-ban a pozsonyi országgyűlési társ.-ban szerepelt. Győr, Esztergom voltak még pályájának főbb állomásai. 1848-ban Makón játszott, innen állt be honvédnak. A szabadságharc hősi halottja. Változatos karakterszerepeket alakított. F.Sz. Kacsa Márton (Fáy A.: Régi pénzek); Ibrahim basa (Szigligeti E.: Nagyidai cigányok); Gémesi (Szigligeti E.: A szökött katona).