# Sefcsics Mici

(Szabadka, 1918. szept. 23.–Dubrovnik, 1991. ápr. 30.): színésznő. 1945-től, a színház alapításától tagja a szabadkai társ.-nak. 30 éves sem volt, amikor a színházavató előadáson, Balázs Béla Boszorkánytánc c. művében egy 90 éves öregasszonyt formált meg sikerrel. Szabadkáról 1949-ben az Újvidéki Rádió színészegy.-éhez szerződött, majd a szerb Nemzeti Színház operatárs.-ának kórusában énekelt, innen ment nyugdíjba. Fölváltva alakított drámai és komikus, ill. énekes szerepeket. F.Sz. Maria Lvovna (Rahmanov: Viharos alkonyat); Királykisasszony (Kacsoh P.: János vitéz); Zivka asszony (Nusić: A miniszter felesége); Fieldingné (Dickens: Házitücsök); Özv. Karvasyné (Szigligeti E.: Csikós).