# Szerémy Zoltán

(Nógrádmegyer, 1861–Bp., 1934. okt. 31.): színész. Előbb jogot végzett, majd 1889-ben a SzAk-n is oklevelet szerzett. 1889–91-ben Kassán és 1891–1896 között Kolozsvárott játszott, majd a Vígszínház első társ.-ának lett tagja. 1930-ig, nyugdíjba vonulásáig ebben a színházban működött. 1912-ben vendégszerepelt a Városligeti Színkörben is. 1907-től a Zak-n színészmesterséget tanított. Sokoldalú és sokszínű epizódalakításaival a Vígszínház egyik legmegbízhatóbb, legfoglalkoztatottabb tagja lett, s jellemszerepekben is kiválót nyújtott. 1903–1921 között több némafilmet forgatott. A Fehérholló Társaság egyik létrehozója. F.Sz. László (Molnár F.: Az ördög); id. Nagy István (Bródy S.: A tanítónő); Házmester (Heltai J.: A naftalin); Ficsúr (Molnár F.: Liliom); Fater (Szép E.: Vőlegény); Firsz (Csehov: Cseresznyéskert). Könyve: Emlékeim a régi jó időkből (1929).

SZERÉMY ZOLTÁN