# Bikády György

(Nyergesújfalu, 1920. máj. 20.–Bp., 1973. jan. 23.): színész. A SzAk-n 1946-ban végzett. Pályáját a Szegedi Nemzeti Színházban kezdte. 1949-től a Fővárosi Operettszínház, 1951-től A Magyar Néphadsereg Színháza, 1954-től a József Attila Színház, 1956-tól 1963-ig, nyugdíjba vonulásáig a Vidám Színpad, ill. a Kis Színpad tagja volt. Ifjúként zenés színművekben, operettekben, kabaréjelenetekben játszott. Később karakterszerepeket alakított, ízes tájszólású parasztfiguráival nevettetett. A Kincseskalendárium és más falusi tárgyú rádióműsorok állandó szereplője volt. F.Sz. Balázs (Móricz Zs.: Nem élhetek muzsikaszó nélkül); Balog, kőfejtő (Barta L.: Zsuzsi).