# Havas Gertrúd

(Bp., 1927. máj. 5.–Bp., 1982. ápr. 11.): bábszínésznő, színésznő. 1942–43-ban végezte el az Országos Színészegyesület színiiskoláját. Pályáját az Állami Faluszínházban kezdte. 1949–55-ben a Mesebarlang, majd az Állami Bábszínház tagja volt. 1955–1958 között a Magyar Rádió társ.-ának színésze, ezután visszaszerződött az Állami Bábszínházba. Igazi karakteres gyermekhanggal megáldott művész volt. Jászai Mari-díjas (1966). F.Sz. Petrák Sári (Kovács D.–Vajda A.–Darvas Sz.: Sztárparádé); Puck, Babvirág (Sh.: Szentivánéji álom); Piroska (Tóth E.: Piroska és a három kismalac); Kisfiú (Benedek A.: Az aranytollú madár); A tündér (Bartók B.: A fából faragott királyfi); Balerina, Cigánylány (Sztravinszkij: Petruska).