# Komlós András

(Pécs, 1922. jan. 19.– ): színész. Rózsahegyi Kálmán színészképző iskoláját végezte el 1941-ben. Előbb a Madách Színház, majd 1945-től a Pódium Kabaré, 1946–1954 között a Miskolci Nemzeti, a debreceni Csokonai, az Állami Faluszínház és a Pécsi Nemzeti Színház tagja volt. 1954 óta a Vidám Színpad művésze. Kisebb-nagyobb karakterszerepek avatott megformálója, aki éppúgy otthonosan mozog a kabarék világában, mint a prózai vagy zenés vígjátékok szerepeiben. F.Sz. Árpád (Zilahy L.: Fatornyok); Szűcs úr (Szakonyi K.: Adáshiba); Bakter (Vaszary G.: Az ördög nem alszik).