# Jankovich Magda

(Bp., 1900. okt. 10.–Svájc, 1992. szept. 23.): színésznő. Kürthy Sári színésznő leánya. SzAk-t végzett. 1920-tól 1925-ig a Magyar Színház tagja, 1926-ban a Renaissance, majd az Andrássy úti Színházban szerepelt. Békeffi László felesége volt. F.Sz. Elssler Fanny (Rostand: A sasfiók); Livia (Drasche: Tűzpróba); Erzsébet hercegnő (Sardou: Szókimondó asszonyság); Násztya (Gorkij: Éjjeli menedékhely); A zöldruhás (Ibsen: Peer Gynt); Thuz kisasszony (Molnár F.: Az ibolya); Ida (Lakatos L.: A fakír).