# Barbinek Péter

(Bp., 1949. jún. 21.– ): színész. 1969–1973 között a Nemzeti Színház stúdiójában, a veszprémi Petőfi, a debreceni Csokonai, a szolnoki Szigligeti Színházban játszott. 1973-ban vették fel a SzAk-ra. 1977-ben szerezte meg diplomáját, és Debrecenbe szerződött. 1981-től a nyíregyházi Móricz Zsigmond, 1982–86-ban és 1991–92-ben a békéscsabai Jókai, 1986–89-ben a kecskeméti Katona József, 1989–91-ben a zalaegerszegi Hevesi Sándor Színház tagja. 1992-től szabadfoglalkozású színművész. Jászai Mari-díjas (1988). F.Sz. Almaviva gróf (Beaumarchais: Figaro házassága); Cyrano (Rostand–Vidor M.); Starbuck (Nash: Az esőcsináló); Jago (Sh.: Othello); Richard (Shaw: Az ördög cimborája).