# Tándor Lajos

(Bukarest, 1926. nov. 16.– ): színész. 1950-ben végezte el a SzAk-t. A Magyar Néphadsereg Színházában, a győri Kisfaludy Színházban játszott, majd 1954-től 1958-ig a Pécsi Nemzeti Színház tagja volt. Pályafutásának következő állomásai Debrecen és a Vígszínház voltak. 1962-től a Jókai, ill. a Thália Színház művésze. A romantikus hősök megformálásától eljutott az elmélyült karakterek ábrázolásáig. F.Sz. Jenő (Jókai M.–Földes M.: A kőszívű ember fiai); Mercutio (Sh.: Rómeó és Júlia); Lucifer (Madách I.: Az ember tragédiája); K. Müller (Görgey G.: Komámasszony, hol a stukker?).