# Parlaghy Kornélia; Parlagi

(Bp., 1884. máj. 26.–Bp., 1942. nov. 10.): színésznő. A Zak operatanszakán végzett. 1899–1900-ban Kassán, 1900–01-ben Aradon, 1901–02-ben Temesvárott, 1902–03-ban Aradon, 1903–04-ben Nagyváradon, 1904–05-ben Szegeden, 1905–06-ban Temesvárott, 1906–07-ben Cegléden és Kecskeméten, 1907–1909 között Pécsett játszott. 1905-ben a Városligeti Színkörben is fellépett és a Király Színházban rendezett János vitéz versenyen a 3. díjat nyerte. Később magániskolát vezetett, vidéken vendégszerepelt. Az 1920-as években férjével, Pintér Imrével iskolákban alkalmi műsorokat adtak. Kitűnő technikájú énekes, temperamentumos színésznő volt. Számos filmszerepet alakított, filmszkeccsben is közreműködött. F.Sz. Mignon (Thomas); Carmen (Bizet); Kukorica Jancsi, Iluska (Kacsoh P.: János vitéz).