# Bródy Vera

(Bp., 1924. okt. 14.– ): báb- és díszlettervező. Először zenei pályára készült. 1947–48-ban a Művész Színház tagja volt. 1951-től az Állami Bábszínház bábkészítője és díszlettervezője, később bábtervezője lett. Jellegzetes, szeretnivaló mesefigurái hamar beköltöztek a gyermekszívekbe. Ő tervezte meg a televízióban a felejthetetlen Mazsola bábfigurát. Munkácsy-díjas (1959), Jászai Mari-díjas (1967). F.T. Misi mókus vándorúton (Tersánszky J. J.); Hamupipőke (Gabbe–Tóthfalusi I.); Szarvaskirály (Gozzi–Heltai J.); Szentivánéji álom (Sh.); Hófehérke (Grimm–Károlyi A.); A kacsalaki rejtély (Urbán Gy.); A három kismalac (Tóth E.); Csalavári Csalavér (Móra F.–Pápa R.); A dzsungel könyve (Kipling–Balogh G.).

BRÓDY VERA bábterve – Svarc–Kardos G. Gy.: A Sárkány