# Kövesdi Szabó Mária; Szabó

(Kiskövesd, 1950. jún. 21.– ): színésznő. 1969-től a kassai Thália Színház tagja. Vonzó külseje, nem mindennapi szenzibilitása elősegítette művészi kibontakozását. Rövid idő alatt fontos kulcsszerepeket bíztak rá drámákban és vj.-okban egyaránt. F.Sz. Blanche (Williams: A vágy villamosa); Katyerina (Osztrovszkij: Vihar); Magdó (Tamási Á.: Énekes madár); Nóra (Ibsen); Mirandolina (Goldoni); Vivie (Shaw: Warrenné mestersége).