# Kelemen-Tamás Anna

(Marosvásárhely, 1945. júl. 14.– ): díszlet- és jelmeztervező. 1970-ben végzett a kolozsvári Ion Andreescu Képzőművészeti Intézetben, és a Marosvásárhelyi Nemzeti Színház szerződtette. Díszletei és jelmezei meglepő ötletességről, szürrealista és népművészeti elemek ötvözéséről tanúskodnak. 1985-ben az USA-ba távozott. F.T. Csehov: Három nővér; Schiller: Don Carlos; Sütő A.: Vidám sirató, A szuzai menyegző; Tamási Á.: Énekes madár.