# Kútvölgyi Erzsébet

(Bp., 1950. nov. 14.– ): színésznő. 1973-ban szerzett diplomát a SzAk-n, de már 1971-től – főiskolásként – a Vígszínház tagja lett. Jelenleg is ennek a színháznak a művésznője. Már főiskolás korában felfigyeltek tehetségére. Alakításait gyengéd líraiság és drámai erő jellemzi, de a komikum és a groteszk ábrázolás sem idegen művészetétől. Jászai Mari-díjas (1974), érdemes művész (1990). F.Sz. Julika (Molnár F.: Liliom); Johanna (Shaw: Szent Johanna); Júlia (Sh.: Rómeó és Júlia); Dögvész Fánika (Füst M.: A sanda bohóc); Edith Piaf (Pataky É.: Edith és Marlene); Fantine (Hugo–Schönberg–Michel: A nyomorultak); Josie Cates (Normann: Jóccakát, Anya!).

KÚTVÖLGYI ERZSÉBET – Johanna (Shaw: Szent Johanna)