# Szécsén Mihály

(Bp., 1897. dec. 28.–Bp., 1968. szept. 15.): író, színpadi szerző. Az első világháború után karcolatokat, humoreszkeket írt bp.-i lapokba. Kabarétréfák, egyfelvonásosok, dalszövegek után az 1930-as évektől mutatták be gördülékeny dramaturgiájú prózai- és zenés vj.-ait. Filmforgatókönyveket is írt. F.M. Százhúszas tempó (Szántó A.-dal, 1934); Budapest–Wien (Szántó A.-dal, zene: De Fries K., 1935); Paprikáscsirke (Szántó A.-dal, 1939); Kihajolni veszélyes (Szántó A.-dal, zene: De Fries K., 1947); Mimóza (Szántó A.-dal, 1947).