# Tordai Hajnal

(Gyöngyös, 1946. júl. 21.– ): jelmeztervező. Hincz Gyulától tanult alapismereteket, majd a Pinceszínházban volt jelmezfelelős. 1966–1977 között az Operaház jelmezfestőjeként dolgozott, Márk Tivadar mellett. 1977-től a győri Kisfaludy Színház tervezője. Több fővárosi és vidéki színháznak, szabadtéri színpadnak is dolgozott. A mesterség alapos ismerete, stílusbiztonság, hajlékonyság jellemzi terveit. F.T. Verdi: A trubadúr; Márton L.: Lepkék a kalapon; Kárpáti P.: Az ismeretlen katona.