# Pankotay István

(Kántorjános, 1920. nov. 13.–Nyíregyháza, 1992. jan. 1.): előadóművész. 1942-ben végezte el a tanítóképző, majd 1953-ban a tanárképző főiskolát. Az 50-es években a nyíregyházi Móricz Művelődési Ház ig.-ja volt. 1963-tól az állandó társ. létrehozásáig, 1981-ig igazgatta a nyíregyházi Móricz Zsigmond Színházat. 1975-ben gyerekszínházat szervezett. Előadóművészként, színészként is tevékenykedett. F.Sz. Tyihon atya (Dosztojevszkij–Kompolthy Zs.: Ördögök); Mr. Carter (Wilder: A mi kis városunk); Cochet úr (Barillet–Grédy: A kaktusz virága).