# Garay József

(Bp., 1923. ápr. 14.– ): színész. 1947-ben, a SzAk elvégzése után a Nemzeti Színházhoz szerződött, majd 1949-től a Déryné Színház tagja lett. 1956-tól 1958-ig ismét a Nemzeti Színházban lépett fel, majd 1958–61-ben a győri Kisfaludy, 1961–1963 között az egri Gárdonyi Géza, 1963–64-ben a kaposvári Csiky Gergely, 1964–1975 között a Szegedi Nemzeti, 1975–78-ban ismét a kaposvári, 1978–81-ben a kecskeméti Katona József Színház tagja volt. 1982-ben a pesti Katona József Színházhoz szerződött. Jelenleg is ennek a színháznak nyugdíjas tagja. F.Sz. Pompeius (Sh.: Antonius és Cleopatra); Francia király (Kacsoh P.: János vitéz); Bódog (Szakonyi K.: Adáshiba).