# Márkus Ferenc

(Jánosháza, 1911. dec. 12.– ): színész. Először Jánoshalmán Buda Dénes daltárs.-ában lépett fel, majd Marosi Gézánál, 1933-tól Kardos Géza színtárs.-ának tagja volt. 1949–1959 között a Nemzeti Színház művésze, 1959-től nyugdíjba vonulásáig a Fővárosi Operettszínház tagja volt. Nyugdíjas korában is fellépett a Nemzeti Színházban. Kezdetben zenés, később prózai darabok karakter- és epizódszerepeit alakította. F.Sz. Tiborc (Katona J.: Bánk bán); Öreg paraszt (Németh L.: Husz János); Második Tábornok (Kleist: Amphitryon).