# Jókai Mór

(Révkomárom, 1825. febr. 18.–Bp., 1904. máj. 5.): szerkesztő, kritikus, író. 1847–48-ban a Nemzeti Színház közlönyének, az Életképeknek szerk.-je. 1848-tól megszakításokkal a Nemzeti Színház drámabírálója. 1861-ben a Nemzeti Színház ügyében kiküldött országgyűlési bizottság tagja és jelentésük megfogalmazója. Mindkét felesége színésznő: Laborfalvy Róza (1848–1886), Nagy Bella (1899–1904). 1843-tól írt színpadi műveket; közülük a Dózsa György (1857), A szigetvári vértanúk (1861), a Milton (1876), Az aranyember színpadi változata (1884) a jelentősebbek. A Dózsa Györgyből Erkel Ferenc írt operát (1867), Szaffi c. novellájából készült A cigánybáró (ifj. J. Strauss) librettója (1885). – Drámáinak kritikai kiadása folyamatban van: J. M. összes művei. Drámák I–IV.