# Tóth Antal

(Pest, 1838–Szabadka, 1907. jan. 13.): színész. 1858-ban Pázmán Mihálynál kezdte pályáját. Az 1860-as évek végétől már vezető hős- és jellemszínész; az 1870-es évektől hős és drámai apa, tragikus- és jellemszínész Latabár Endre, Mosonyi Károly, Krecsányi Ignác társ.-ánál. Mindenütt tisztelet, megbecsülés fogadta az önerejéből magasra jutott színészt. 1898-tól haláláig Szabadkán lépett föl. F.Sz. Petur bán (Katona J.: Bánk bán); Gessler (Schiller: Tell Vilmos); Brankovics György (Obernyik Károly); Medici Cosimo (Bouchardy: Lázár, a pásztor); Dick (Mallefille–d’Artigues: A fehérek).

M.A. 1861–63: Szabó József–Philippovits István; 1865–68: Latabár Endre; 1868–69: Egressi Ákos; 1869–70: Aradi Gerő, Vezéry Ödön; 1870–72: Latabár Endre; 1872: Miskolc; 1872–73: Kolozsvár; 1873–74: Mosonyi Károly; 1874–75: Szeged; 1876–77: Sztupa Andor; 1877–78: Aradi Gerő; 1878: Fáy János; 1878–79: Csóka Sándor; 1880–81: Lászy Vilmos; 1881–82: Krecsányi Ignác; 1883–87: Népszínház; 1888–89: Jakab Lajos; 1889–90: Miskolc; 1890–91: Zajonghy Elemér; 1891: Kömley Gyula; 1893–94: Somogyi Károly; 1894–95: Mezey János; 1896: Feld Zsigmond; 1897: Kiss Soma; 1898: Ágh Aladár; 1898–1907: Szabadka.