# Petrovics Ilka

(Nagyvárad, 1855–Torda, 1890. ápr. 29.): operett- és népszínműénekes. 1868-ban kezdte el pályáját, 1871-től későbbi férjével, Gerőfy Andorral játszott együtt. Népszerű szende és szubrett volt, bár énekével nem mindig nyerte el a közönség tetszését. F.Sz. Bettina (Audran: Üdvöske), Zsófi (Csepreghy: Piros bugyelláris), Julcsa (Szigligeti E.: Szökött katona), Marjolaine (Lecoq: Kisasszony feleségem).

M.A. 1868: Latabár Endre; 1869: Egressy Ákos, Follinus János; 1870: Hubay Gusztáv; 1871: Mosonyi Károly; 1872: Fehérváry Antal; 1873: Mosonyi; 1874: Némethy Györgyné; 1875: Lászy Vilmos; 1876: Gerőfy Andor (második férje); 1886: Bács Károly; 1887: Balassa Károly; 1888: Valentin Lajos; 1889: Miklósy Gyula.