# Demcsák Ottó

(Nyíregyháza, 1959. szept. 27.– ): táncos. Az ÁBI-ben 1979-ben szerzett balettművész diplomát. Az alakuló Győri Baletthez szerződött, és azóta is az egy. vezető magántáncosa. 1991-től a társ. művészeti tanácsának tagja, s ugyancsak 1991-től részt vesz a koreográfiai munkában is. A társ. markáns egyéniségű, jó technikájú férfi táncosa, aki Markó Iván koreográfiáinak számos főszerepét táncolta el. F.Sz. A Nap (Markó I.: Izzó planéták); A halál angyala (Markó I.: Memento); Daphnis (Markó I.: Daphnis és Cloé); Az angyal (Markó I.: Az élet peremén); Gulliver (Bombicz B.–Fomin–Kiss J.–Demcsák O.: Gulliver úr utazásai).

DEMCSÁK OTTÓ a Gulliver úr utazásai c. balettben