# Sziládi János, Szilágyi

(Bp., 1939. ápr. 11.– ): író, színigazgató. Az Eötvös Loránd Tudományegyetem Bölcsészettudományi Karának m.–orosz szakán szerzett diplomát, s utána a Színháztudományi Intézethez került 1964–65-ben. A Művelődési Minisztérium színházi osztályán dolgozott 1965–1970 között. 1968–69-ben a Színháztudományi Intézetet miniszteri biztosként vezette. 1971-től a Kortárs, majd a Magyar Nemzet rovatvezetője, 1977-től 1979-ig a Magyar Szocialista Munkáspárt Központi Bizottságában dolgozott. 1979. márc. 1-jétől–júl. 31-ig a Nemzeti Színház miniszteri biztosa, 1979. aug. 1-jétől–1982. márc. 31-ig ig.-ja volt. Ezután a Móra Ferenc Ifjúsági Könyvkiadó ig.-ja.