# Ma Este

1923–1926 között megjelenő képes művészeti hetilap. Szerk.-je volt Forró Pál, Laszgallner Ernő, Székely Sándor, Várnai István, Rákosy Gyula. 1926. márc. 7-én beolvadt a Színházi Életbe, ahol rovatként élt tovább. A Ma Este színikritikákat, képes színházi beszámolókat, interjúkat közölt, kitekintve a külföldi színházművészetre is. Jelentős volt filmrovata. Számos szépirodalmi alkotás jelent meg hasábjain.