# Kőszeghy Endre; Szabó

(Jászszentgyörgy, 1819–Borossebes, 1901. szept. 16.): színész, színigazgató. 1838. szept. 7-től szerepelt színpadokon. Részt vett az 1848-as forradalomban. Egyes források szerint már a forradalom előtt próbálkozott igazgatással mint társig., de önálló társ.-vezető csak 1849-től lett. Közel 40 éven át volt a vidéki színészet elismert ig.-ja. 1875-től Gáspár Jenővel közösen vezette társ.-át. Mint színész a hős-, apa- és jellemszerepeket kedvelte.

M.A. 1852: Miskolc; 1857–58: Hubay Gusztáv; 1859: Magyaróvár; 1860: Csorna; 1869: Cegléd; 1870: Nagykőrös, Csongrád, Kunszentmiklós; Gyoma, Békéscsaba; 1871: Mezőtúr, Békés, Kunszentmárton, Csongrád, Kiskunfélegyháza, Törökszentmiklós; 1872: Mezőberény, Nagykőrös, Nagyabony, Jászkisér, Pásztó, Gyöngyös; 1873: Jászberény, Jászkisér, Jászapáti, Heves, Pásztó, Hatvan, Gyöngyös, Mándok; 1874: Nagyszőllős, Tokaj; 1876: Gyoma; 1878: Szarvas, Kunszentmárton, Tiszaföldvár; 1879: Mezőberény, Kunszentmárton, Jászberény, Heves, Szirák, Jászárokszállás, Jászapáti; 1880: Mezőkövesd, Abádszalók; 1881: Gyöngyös, Aszód, Mezőkövesd, Gödöllő; 1885: Szentes.