# Pagonyi János

(Bp., 1919. szept. 8.– ): színész. Pályáját 1938-ban az Erzsébetvárosi Színház kórusában kezdte. 1939-ben tett színészkamarai vizsgát. 1940-től Szombathelyen, Győrben, Sopronban szerepelt. 1947-től 1950-ig a debreceni Csokonai Színház tagja volt, majd Pécsett és Miskolcon játszott. 1953–54-ben A Magyar Néphadsereg Színházának színésze volt. 1954-től 1988-ig a Fővárosi Operettszínházban játszott. Drámai karakterfigurákat alakított pályája kezdetén, később operettek, musicalek epizódszerepeit játszotta. F.Sz. Jágó (Sh.: Othello); Horgasujjú Jakab (Brecht–Weill: Koldusopera); Tódorka (Csiky G.: A nagymama); Doc (Bernstein: West Side Story); Loriot (Hervé: Nebáncsvirág); Kászonyi ezredes (Huszka J.: Mária főhadnagy).