# Dobó Sándor; Scheiber

(Csabrendek, 1855. szept. 1.–Győr, 1923. dec. 5.): színész, színiigazgató, színházi titkár. Joghallgató, majd katona volt. 1880-ban Kecskeméten kezdte pályáját Lászy Vilmosnál. 1889–1902 között Kecskeméten, Zentán, Győrött járt társ.-ával. Ezután Komjáthy Jánoshoz szerződött Debrecenbe, ahol később titkári teendőket látott el. Komikus és operettbuffo szerepekben lépett föl, játékát ötletesség jellemezte. Ügyes rend. is volt. F.Sz. Barbu (Ganghofer–Brociner: A valeni nász); Kreuczer Mihály (Follinusz A.: Náni); Koko (Sullivan: Mikádó); Loriot (Hervé: Nebáncsvirág).

M. A. 1881: Lászy Vilmos; Nyéki János; 1882–84: Saághy Zsigmond; 1885: Pesti I. Lajos; 1886: Báródi Károly; 1887: Nagy Vince; 1888: Somogyi Elek. Igazgatóként: 1889–92: Kecskemét; 1892: Zenta; 1893–95: Besztercebánya; 1895–97: Székesfehérvár; 1897–1901: Győr.