# Déry Mária, B.

(Mohács, 1933. jún. 5.–Baja, 1988. máj. 2.): színésznő. Pályáját 1955-ben kezdte az egri Gárdonyi Géza Színházban. 1959–1967 között a Békés Megyei Jókai, 1967–73-ban a debreceni Csokonai Színházban játszott. 1973-ban a Szegedi Nemzeti Színház szerződtette, amelynek kisebb megszakításokkal tagja volt. Naiva és szubrett szerepeket alakított. F.Sz. Lujza (Schiller: Ármány és szerelem); Majka (Kohout: Ilyen nagy szerelem); Riquette (Ábrahám P.: Viktória); Brigitta (Huszka J.: Mária főhadnagy).