# Ciróka Bábszínház

Kecskeméten működő bábszínház. Huszonöt éves amatőr tevékenység után 1987 jan.-jában vált hivatásossá, először mint a kecskeméti Katona József Színház bábtagozata. 1990. aug.-ban kivált az anyaszínház kötelékéből és önálló intézményként működik. Az évi 120–130 előadásnak mintegy a felét Kecskeméten, másik felét megyeszerte tartják. Különféle nyitott bábszínházi formákkal kísérleteznek. A játszóház és a pedagógiai bábjáték keretei között keresik a kapcsolatot közönségükkel.