# Besztercebánya színészete

az 1550-től számon tartott iskolai színjátszás után 1768-ból való az első adat: vándortárs. játszási engedélyt kért a várostól. 1770-től rendszeresen érkeztek, elsősorban német vándorszínészek Besztercebányára. Az első bizonyíthatóan m. nyelvű előadás 1824-ben volt, amelyet kisebb-nagyobb megszakításokkal követett a többi. A 300 személyes városi színház 1841-ben készült el. 1879–1886 között Színpártoló Egylet segítette a m. színészet meghonosítását. A színház 1908. nov. 8-án leégett. Ezután az Evangélikus Egyesületben, 1910-től a közfürdő helyiségében – amelyet később színházzá alakították át – tartották az előadásokat. 1918 után nincs nyoma m. nyelvű hivatásos színjátszásának.