# Kondor Ibolya

(Bp., 1903. jún. 15.–?): színésznő. Rózsahegyi Kálmán színiiskoláját végezte. Az Apolló Kabaréban lépett először színpadra 1921-ben. 1924-ben a Vidám Színpad (Békeffi László és Boross Géza kabaréja) tagja, még ez évben a Papagáj Kabaréban sanzonokat énekelt. 1927-ben Nagyváradra szerződött, majd 1931-ig a Kolozsvári Nemzeti Színház tagja volt. Ezután a Pódium Írók Kabaréjához szerződött, ahol sanzonokat adott elő, igen színvonalasan. 1945 után a Pódium Kabaréban, a Fővárosi Víg Színházban, kávéházakban énekelt.