# Weiner Ferenc

(Bp., 1903. jún. 6.–Bp., 1971. júl. 29.): tanár, cserkészvezető. 1928-ban a sátoraljaújhelyi piarista gimnáziumi cserkészcsapatában kezdett el bábjátszással foglalkozni. Nagyrészt ún. Steif-bábokkal, kisebb részben maguk készítette bábukkal játszottak német eredetű játékokat. Később Vácott, majd Tatán bábozott gimnáziumi cserkészcsapatokban. Tiltott hitoktatásért 1950-ben bebörtönözték, majd eltiltották a tanítástól és a bábjátszástól.