# Kamilly Judit

(Bécs, 1919. jún. 20.–Bp., 1974. márc. 7.): színésznő. Ascher Oszkár tanítványa volt. Az Országos Színészegyesület színiiskoláját 1936-ban végezte el. Szegeden kezdte pályáját, prózai szerepekben. 1945 után rövid ideig a Művész Színházban, majd a Pódium Kabaréban játszott. 1953-tól 1972-ig a Déryné Színház tagja volt. Jászai Mari-díjas (1963). F.Sz. Natasa (Miljutyin: Nyugtalan boldogság); Blaha Lujza (Vaszy V.: Dankó Pista); Mária Lujza (Kodály Z.: Háry János); Marica grófnő (Kálmán I.); Éva (Békeffy I.: Okos mama); Patricia (Henderson: Diákszerelem); Cecília (Kálmán I.: A csárdáskirálynő); Sybill (Jacobi V.); Viktória (Ábrahám P.).