# Nagy Zoltán, ifj.

(Bp., 1966. febr. 18.– ): táncos. Az ÁBI-ben 1985-ben szerzett balettművész-diplomát, majd az Operaház tagja lett, magántáncos. Rendkívül tiszta technikájú klasszikus táncos, a danseur noble szerepkör ideális megtestesítője. Liszt Ferenc-díjas (1990). F.Sz. Albert (Lavrovszkij: Giselle); Desiré (Róna V.: Csipkerózsika); Herceg (Vojnonen: Diótörő); Ferenc (Harangozó Gy.: Coppélia); Amyntas (Seregi L.: Sylvia); Fiú (László P.: Derby); Királyfi (Seregi L.: A fából faragott királyfi); Levin (Pártay L.: Anna Karenina).