# emelvény

a játéktér szintbeli tagolására alkalmazott, többnyire elemekből összerakható díszlet-alépítmény. Váza merevített léckeret, mely csuklópántokkal készül, így összecsukható. Fedlapja deszka, amelynek összefogó párnafája a kinyitott, felállított keretbe illeszkedve egyben annak merevítésére is szolgál. Az emelvény magassága a színháznál alkalmazott díszletlépcső magasságának (16, ill. 20 cm) egészszámú többszöröse.