# Hollósi Frigyes; Weininger

(Bp., 1941. ápr. 21.– ): színész. Pályafutását 1962-ben a szolnoki Szigligeti Színházban kezdte, majd 1980-ban a Nemzeti Színházhoz szerződött. 1982 óta a Katona József Színház tagja. Alkata, humora főleg vígjátéki szerepekre predesztinálja, de epizódszerepeiben is képes teljes embert megjeleníteni. Jelentősek filmszerepei. Jászai Mari-díjas (1992). F.Sz. Svejk (Hašek); Tigris Brown (Brecht–Weill: Koldusopera); Vaszilij (Csehov: Platonov); Timoteusz (Machiavelli: Mandragóra); Főfelügyelő (Ö. von Horváth: Hit, remény, szeretet); Albafiorita (Goldoni: Mirandolina).