# Prókai István

(Miskolc, 1920. dec. 24.–Bp., 1983. júl. 13.): színész, színházigazgató. 1952-ben végzett a SzAk-n. 1952-től 1956-ig a Miskolci Nemzeti Színház tagja, 1956-tól 1959-ig a szolnoki Szigligeti Színház ig.-ja, 1959-től haláláig A Magyar Néphadsereg Színház, ill. a Vígszínház tagja volt. Markáns megjelenésű, szépen beszélő színész volt, aki a nagyobb szerepek mellett igaz színészi alázattal formált meg emlékezetesen kis karakterszerepeket. F.Sz. Valér (Molière: Tartuffe); Csongor (Vörösmarty M.: Csongor és Tünde); Demetrius (Sh.: Szentivánéji álom); Beppó (Heltai J.: A néma levente); Cyrano (Rostand: Cyrano de Bergerac); Taláros úr (Kohout: Ilyen nagy szerelem); Dolohov (Tolsztoj–Piscator: Háború és béke); Ferrier (Illyés Gy.: Tiszták); Williams (Kesey–Wasserman: Kakukkfészek); Harry Dalton (Shaffer: Equus); Mákos tanyásgazda (Móricz Zs.: Úri muri).