# Heltai Jenő; Huszer

(Lugos, 1879. aug. 16.–?): színész, színházigazgató. 1899. szept.-ben Kunhegyi Miklós társ.-ában lépett színpadra. 1899–1900-ban Havy Lajos társ.-ában, 1900–01-ben Lőcsén, 1901–02-ben Érsekújváron, 1902–03-ban Nagyváradon, 1903–1905 között a Magyar Színházban, 1905-től 1908-ig Kecskeméten, 1908–09-ben Pozsonyban, 1910–11-ben Aradon, 1911-től 1916-ig Szegeden működött. 1916-ban Debrecenbe szerződött, ahol 1917–1920 között a színház élén állt. 1920. máj.-aug. között a Fővárosi Orfeumban játszott társ.-ával. 1920-ban az Astra Filmgyár Rt. vezérig.-ja lett, de a vállalat 1921-ben csődbe ment. Heltai hátat fordított a színészetnek: jelmezkölcsönzőt nyitott, amely 1944-ig szerepelt a bp.-i telefonkönyvben. Operettek buffószerepeit formálta meg. Több műben foglalkozott a vidéki színészet helyzetével. F.Sz. Mujkó cigány (Huszka J.: Gül Baba); Bagó (Kacsoh P.: János vitéz); Bazil (Lehár F.: Luxemburg grófja). F.M. Debrecen színészete. Beszámoló az 1917–18-as évről (Debrecen, 1918); A magyar színészet reformtervezete különös tekintettel a debreceni színészetre (Debrecen, 1919); A magyar színészet válságai Felvinczy Györgytől (1696) napjainkig. A válság megoldásának tervezete (1933).