# Nirschy Emília

(Bp., 1889. máj. 26.–Grasse, 1976. okt. 6.): balettművész, táncpedagógus. Édesanyjától, Nirschyné Hirmer Gizellától, majd Guerra Miklóstól tanult táncolni. Kulturált, elegáns mozgású, különlegesen muzikális táncosnővé képezte magát, aki 1906-tól 1920-ig volt az Operaház prímabalerinája. 1911-ben a londoni Alhambra Színház hívta meg vendégszereplésre. 1917-től 1928-ig saját tánciskolájában tanított Bp.-en. 1937-ben külföldre távozott, 1955-től haláláig Franciaországban élt. F.Sz. Tiktek (Guerra M.: Művészfurfang); Fiatal lány (Fokin után Zöbisch O.: A rózsa lelke); Királykisasszony (Zöbisch O.: A fából faragott királyfi); főszerep (Guerra M.: Táncegyveleg, Prometheusz). Könyve: A művészi tánc (1918).

NIRSCHY EMÍLIA