# Jaschik Álmosné; Müller Mária

(Bp., 1898. aug.–Bp., 1954. nov. 29.): díszlet- és jelmeztervező. Színpadi tervezőművésszé válásának állomásai szorosan kapcsolódtak Jaschik Álmos művészi, pedagógiai pályájához. A harmincas évek közepén Németh Antal hívására férjével együtt a Nemzeti Színházhoz szerződött, s annak 1936–1944 között tervezője volt. Elsősorban ide dolgozott, de tervezett a Madách (Darvas J.: Szakadék), valamint a Vígszínháznak (Marsak: Tizenkét hónap) is, ám 1945 után a színházi élettől szinte teljesen visszavonult. Díszletterveire szecessziós színhatás, ízlés, stilizálás, festőiség, grafikus erények, korok, miliők gondos érzékeltetése volt jellemző. Vetítéssel, modern effektusokkal is kísérletezett. F.T. Lodovici: A kerék; Zilahy L.: Hazajáró lélek; Niccodemi: Hajnalban, délben, este; Csiky G.: Mukányi; Harsányi Zs.: A bolond Ásvayné; Hubay M.: Hősök nélkül; Asztalos I.: A fekete macska.