# Ács Tibor

(Nagyvárad, 1944. febr. 5.– ): színész. 1972-ben végzett a marosvásárhelyi Szentgyörgyi István Színművészeti Intézetben. 1977-ig a szatmári Északi Színház tagja, majd átszerződött Nagyváradra. Klasszikus vj.-okban és modern drámákban egyaránt sikerrel szerepel. Jellemábrázoló eszközeit szűkszavúság, visszafogott érzelmi-indulati telítettség jellemzi. Van érzéke a groteszk és az abszurd humor iránt. Sűrűn szerepel bohózatokban és zenés vj.-okban. F.Sz. Pantalone (Goldoni: Két úr szolgája); Szendeffy (Schönthan: A szabin nők elrablása); Kosztja (Katajev: Bolondos vasárnap); Pitlik, Borsos és Z (Csurka I.: Az idő vasfoga, Nagytakarítás, Deficit); II. Rákóczi György (Kovách A.: Téli zsoltár).