# Balogh Rózsa

(Bp., 1927. dec. 20.– ): színésznő. 1946-ban végezte el az Országos Színészegyesület Színészképző Iskoláját. A debreceni Csokonai Színházban kezdte pályáját. A következő állomás a Miskolci Nemzeti Színház, ahol Somlay Artúr oldalán Wilder: A mi kis városunk Emilyjével aratott emlékezetes sikert. 1949-től a kecskeméti Katona József Színházban szerepelt. 1955–59-ben a Szegedi Nemzeti, 1959–62-ben a szolnoki Szigligeti Színházban játszott. 1962-ben visszaszerződött Kecskemétre. Nyugdíjas, a kecskeméti Katona József Színház örökös tagja. F.Sz. Ophelia (Sh.: Hamlet); Ó Ida (Gárdonyi G.: Ida regénye); Cecília (Kálmán I.: A csárdáskirálynő); Szerémy grófnő (Csiky G.: A nagymama).