# Sunyovszky Szilvia

(Rozsnyó, 1948. febr. 2.– ): színésznő. A pozsonyi Színművészeti Főiskolán kezdte tanulmányait, majd 1967–68-ban a Hviesdoslav Színházban lépett föl. 1970-ben szerzett oklevelet a SzAk-n, a következő évadot a kassai Thália Színházban töltötte. 1971-től a Madách Színház tagja. 1991-től a pozsonyi Magyar Kulturális Intézet ig.-ja. Több filmben is szerepelt. Jászai Mari-díjas (1986); F.Sz. Alexandra (Molnár F.: A hattyú); Lujza (Schiller: Ármány és szerelem); Zsuzsanna (Tamási Á.: Csalóka szivárvány); Beatrix (Illés E.: Spanyol Izabella); Elmira (Molière: Tartuffe); Lady Anna (Sh.: III. Richárd); Laszkarisz Mária (Szabó M.: A meráni fiú); Mária királyné (Szabó M.: Béla király); Hilary (Slade: Jutalomjáték); Mirandolina (Goldoni); Sue Bayliss (Miller: Édes fiaim).