# Szentirmay Éva

(Szombathely, 1927. okt. 18.– ): színésznő. A SzAk-n tanult 1948-ig. 1949-ben a debreceni Csokonai Színház szerződtette, 1950–53-ban az Ifjúsági Színház tagja, 1957–1960 között Miskolcon játszott; majd 1960-tól a Békés Megyei Jókai Színház tajga. 1971-ben Jászai Mari-díjat kapott. F.Sz. Viola (Sh.: Vízkereszt); Lida (Kohout: Ilyen nagy szerelem); Olympia (Molnár F.); Vivie (Shaw: Warrenné mestersége); Mása (Csehov: Három nővér); Juli (Kodolányi J.: Földindulás); Beatrix (Heltai J.: A néma levente); Armida (De Filippo: Vannak még kísértetek); Blanche (Shaw: Szerelmi házasság).