# Vajda Ernő

(Komárom, 1887. máj. 27.–Woodland Hills, USA, 1954. ápr. 3.): színpadi szerző. Újságíróként kezdte pályáját. Első színművének bemutatását a Thália Társaság tervezte, amelynek 1908–1909-ben titkára volt. Később bp.-i magánszínházak játszották műveit, amelyek közül több külföldön is sikert aratott. 1927 k. az USA-ba költözött, ahol filmforgatókönyv-író lett. F.M. Hajtóvadászat (zene: Huszka J., 1908); Rozmaring néni (1910); Lúdas Matyi (1911); A váratlan vendég (1917); A trónörökös (1923); A válóperes hölgy (1923); A hárem (1924); Délibáb (1925).