# Schwajda György

(Kispest, 1943. márc. 24.– ): drámaíró, dramaturg, színházigazgató. Első drámáját, A bohóc-ot a veszprémi Petőfi Színház mutatta be 1967-ben. 1970-től a SzAk-n dramaturgiai tanulmányokat folytatott. 1978–79-ben a szolnoki Szigligeti, 1979–1985 között a Miskolci Nemzeti Színház dramaturgja, 1985-től 1991-ig a szolnoki Szigligeti Színház igazgatója volt. 1993-tól a Művész Színház ügyvezető ig.-ja. Drámái: Mesebeli János (1973); Csoda (1978); Segítség (1978); Himnusz (1981); A szent család (1984); Mari (1986). Dramatizálta pl. García Márquez Száz év magány c. regényét.